laion/Wikipedia-Exotic huggingface dataset:
פיגוע הירי בעין יברוד

פיגוע הירי בעין יברוד הוא פיגוע טרור פלסטיני שהתרחש באינתיפאדה השנייה ב-19 באוקטובר 2003, בעין יברוד שבהרי בנימין. במהלכו נורו למוות, במהלך פטרול שגרתי בכפר, שלושה חיילי צה"ל מגדוד דוכיפת וחייל נוסף נפצע קשה. המחבלים ביצעו וידוא הריגה בחיילים ולקחו את נשקיהם. מתחילת האינתיפאדה השנייה אירעו בבנימין פיגועי ירי ומטען רבים. בשבועות שקדמו לפיגוע התרבו ההתרעות הביטחונית, ומספרן עמד על כ-40. מטרת הסיור הייתה אבטחת תנועה בכביש 60. המארב אירע סמוך לעפרה, צפונית-מזרחית לרמאללה. שלושה מחבלים פלסטינים, חמושים ב-M-16 וקלצ'ניקוב, ארבו לכוח מאחורי חומת בטון נמוכה, בסמוך לציר שולט. מעט לאחר שבע בערב, פתחו המחבלים באש מטווח קצר, כל הסיור נפגע. המחבלים ניגשו לפצועים ווידאו הריגה בירי נוסף. בפיגוע נהרגו שלושה חיילים: סמל אלעד פולק, סמל רועי יעקב סולומון סמל-ראשון ארז עידן ופצוע נוסף. המחבלים לקחו את כלי-הנשק של הלוחמים ומיהרו לעזוב את המקום ברכב מילוט, שהמתין בסמוך. בעקבות הפיגוע הוזעקו צוותי מד"א, שקבעו את מותם של שלושת החיילים. החייל הרביעי, שחף גלעד, ניצל ככל הנראה לאחר שהצמחייה הסתירה אותו, הוא פונה במסוק במצב בינוני עד קשה לבית-חולים הדסה עין-כרם בירושלים. נותח במשך יותר מ-10 שעות בשל הפציעה המורכבת. מצבו התייצב בצהריים. צה"ל ניהל מצוד נרחב אחרי מבצעי הפיגוע. כוחות גדולים ביצעו סריקות בניסיון לאתרם. על עין יברוד הוטל עוצר מלא. הפלסטינים דיווחו על תגבור כוחות באזור רמאללה. תושבי רמאללה החלו להצטייד במזון, מחשש לעוצר ממושך שיוטל על העיר. הזרוע הצבאית של הפתח, גדודי חללי אל-אקצה, נטלה אחריות לפיגוע, כנקמה על המשך ההרג בשטחים הפלסטינים ופעילות צה"ל ברפיח. גורמים מדיניים בירושלים הגיבו להסבר בביטול, והאשימו את הרשות הפלסטינית ואת ערפאת העומד בראשה באחריות לפעולה. ראש מועצת בנימין, פנחס ולרשטיין, דרש להטיל עונש מוות על ערפאת. לאחר תחקיר הפיגוע המג"ד והמ"פ הודחו מפיקוד על המסגרות. ב-23.12.2003 נעצרו 20 מחבלים שפעלו בשלוש חוליות והיו אחראיים למספר פיגועי ירי באזור, בהם נרצחו חמישה אזרחים וחמישה חיילים. אחת החוליות ביצעה את פיגוע הירי הקשה בעין יברוד. את המימון לפעילות - עשרות אלפי דולרים - קיבלה ההתארגנות החמאסית ממפקדת הארגון בדמשק. בכסף ניקנו כלי-נשק וכלי-רכב, בעזרתם בוצעו הפיגועים. ב-13 ביולי 2024, במהלך מלחמת חרבות ברזל, חיסל צה"ל בתקיפה במחנה הפליטים שאטי את נמר חמידה, אחד ממבצעי הפיגוע שנשפט לשישה מאסרי עולם ב-2005 ושוחרר באוקטובר 2011 במסגרת עסקת שליט. אפרת וייס, המחבלים ביצעו וידוא הריגה לשלושת החיילים, באתר ynet, 20 באוקטובר 2003 עמוס הראל, תחקיר עין-יברוד: מג"ד ומ"פ הודחו; גורם בכיר: "שאננות בלתי נסבלת", באתר הארץ, 11 בנובמבר 2003 שירותי הבטחון לכדו מחבלי חמאס שתכננו לרצוח חיילים ולכרות את ראשיהם, באתר גלובס, 23 בדצמבר 2003
Heaven on My Mind

"Heaven on My Mind" הוא סינגל של הזמרת-יוצרת הבריטית, בקי היל, והמפיק המוזיקלי הבריטי, סיגלה, שיצא, על ידי אקו רקורדס ופולידור רקורדס, ב-25 ביוני 2020 כסינגל השני מתוך אלבום האולפן הראשון שלה, Only Honest on the Weekend. נכון לדצמבר 2021, השיר הושמע למעלה מ-82 מיליון פעמים בספוטיפיי. הווידאו קליפ של השיר, בבימויה של רבקה בירד, הועלה לערוץ היוטיוב של בקי היל, ב-25 ביוני 2020. נכון לדצמבר 2021, הווידאו קליפ נצפה למעלה מ-7 מיליון פעמים. מידע על הסינגל "Heaven on My Mind" באתר מיוזיק בריינז מילות השיר "Heaven on My Mind" באתר Genius סרטון השיר "Heaven on My Mind" באתר יוטיוב Heaven On My Mind (with Sigala), 2020-06-25, ארכיון מ-2021-03-08, נבדק ב-2021-12-22 "Becky Hill - Heaven on My Mind - video Dailymotion". ארכיון מ-2021-05-02. נבדק ב-2021-12-22. Becky Hill, Sigala - Heaven On My Mind (Official Video), ארכיון מ-2021-10-23, נבדק ב-2021-12-22 May 2024 Single Accreds.PDF, Dropbox
בלגיה באירוויזיון 1959

בלגיה באירוויזיון 1959 השתתפה עם השיר "Hou toch van mij", שבוצע על ידי הזמר הבלגי בוב בני. זוהי השתתפותה הרביעית של בלגיה בתחרות הזמר של האירוויזיון. בשנת 1959 כוננה רשות השידור הבלגית קדם לאומי בשם "Wedstrijd voor het beste lied 1959", בניגוד לשנותיה הראשונות בתחרות האירוויזיון. הקדם נערך בשלושה ערבים שונים; שני חצאי גמר וגמר. בחצאי הגמר השתתפו תשעה שירים, ולשלב הבא עלו השניים שקיבלו את מרב הנקודות מתוך שני חצאי הגמר. הגמר נערך ב-15 בפברואר 1959, והשתתפו בו ג'ו לימנס עם השיר "Levenssymphonie" ובוב בני עם שיר "Hou toch van mij". עם תום ספירת הקולות הוכרז בני כמנצח הקדם. ב-11 במרץ 1959 הופיע בני על בימת האירוויזיון. הוא שר אחרון בסדר ההופעות, אחרי הממלכה המאוחדת. עם סיום ספירת הקולות הגיע בני למקום השישי עם תשע נקודות. ESC National Finals database 1959 Eurovision Song Contest 1959 Results Page Eurovision 1959 Results: Voting & Points
ג'וניור דוס סנטוס

ג'וניור דוס סנטוס אלמיידה (בפורטוגזית: Junior dos Santos Almeida; נולד ב-30 בינואר 1984) הוא לוחם אמנויות לחימה משולבות ומתאבק ברזילאי. הוא אלוף לשעבר של ה-UFC בקטגוריית משקל כבד. כשהחל את קריירת ה-UFC שלו בתשעה ניצחונות רצופים, דוס סנטוס נתפס כאחד מאמני הנוקאאוט הטובים ביותר שראה ספורט ה-MMA אי פעם. דוס סנטוס היה חלק מהטריולוגיה הגדולה ביותר בתולדות המשקל הכבד, כשניצח את קיין ולסקז ב-2011, וזכה באליפות ה-UFC, והפסיד פעמיים לאחר מכן. לדוס סנטוס יש ניצחונות על לוחמים מפורסמים כמו: פבריסיו וורדום, מירקו פיליפוביץ', סטיפה מיוצ'יץ', פרנק מיר, דריק לואיס. מדיה וקבצים בנושא ג'וניור דוס סנטוס בוויקישיתוף אתר האינטרנט הרשמי של ג'וניור דוס סנטוס ג'וניור דוס סנטוס, ברשת החברתית פייסבוק ג'וניור דוס סנטוס, ברשת החברתית אקס (טוויטר) ג'וניור דוס סנטוס, באתר אליפות הלחימה האולטימטיבית (UFC) ג'וניור דוס סנטוס, באתר שרדוג ג'וניור דוס סנטוס, באתר טאפולוגי The Top 10 Heavyweights of All Time, MMA Sucka, ‏2020-05-24 (באנגלית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
Don't Need No Money

"Don't Need No Money" הוא סינגל הבכורה של הזמרת הבריטית, אימאני ויליאמס (גר'), בשיתוף פעולה עם הדי ג'יי הבריטי, סיגלה, והצמד המוזיקלי הבריטי, בלונד, שיצא, על ידי סוני מיוזיק אנטרטיינמנט, ב-1 ביולי 2016. נכון לדצמבר 2021, השיר הושמע למעלה מ-26 מיליון פעמים בספוטיפיי. הווידאו קליפ של השיר הועלה לראשונה בערוץ היוטיוב של הזמרת ב-22 ביולי 2016. נכון לדצמבר 2021, הווידאו קליפ נצפה למעלה מ-7 מיליון פעמים. מידע על היצירה "Don't Need No Money" באתר Discogs סרטון השיר "Don't Need No Money" באתר יוטיוב Don't Need No Money (feat. Sigala & Blonde), 2016-07-01, ארכיון מ-2020-08-09, נבדק ב-2021-12-22 Imani Williams - Don't Need No Money (Official Video) ft. Sigala, Blonde, ארכיון מ-2021-12-01, נבדק ב-2021-12-22 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
שמואל לעף

שמואל לעף (בהונגרית: Lőw Sámuel; פאפה, 11 בספטמבר , 1846 – בודפשט, 19 בספטמבר 1936) היה רופא יהודי-הונגרי, מומחה ברפואה פנימית, בלנאולוג. הוא בנו של לאופולד לעף הרב הראשי של סגד. אחיו היו ויליאם לוב שהיגר מהונגריה לארצות הברית והיה עורך דין אמריקאי, עיתונאי, וכן עורך הדין טוביאש לעף. הוא היה אחיו מצד אביו בלבד של הרב הראשי לעתיד של סדש עמנואל לעף ודוד של טיבור לעף שהיה שופט, נשיא בית המשפט לערעורים וסופר משפטי. שמואל לעף נולד כבנם השלישי של הרב הראשי לאופולד לעף ושל לאונטין שוואב. הוא השלים את לימודיו התיכוניים בסגד, ולאחר מכן המשיך את לימודיו באוניברסיטת וינה, שם קיבל תואר דוקטור לרפואה ב-1871. שמואל לעף התיישב בבודפשט ב-1873. משנת 1876 עבד במשך שני עשורים כעורך הראשי של "Pester medizinisch-chirurgische Presse". הוא כתב מספר עבודות מחקר בעיקר בנושאי בריאות הציבור. הוא היה נשיא "האגודה הרפואית של בודפשט". ועבד גם כרופא הראשי של "חברת הביטוח הכללית ההונגרית הראשונה" (Első Magyar Általános Biztosító Társaság). אחרי 1891 ערך את השנתון של "האגודה הבלנאולוגית של מדינות הכתר הקדוש ההונגרי" (Magyar Szent Korona Országai Balneológiai Egyesület). בשנת 1893 הוא הפך לחבר ב"מועצה הרפואית הלאומית לבריאות הציבור" (Országos Közegészségügyi Orvosi Tanács) למשך כל ימי חייו. בשנת 1895 נבחר לנשיא "האגודה לסיוע רפואי בבודפשט" (Budapesti Orvosi Segélyegylet). הוא השתתף בהקמת "האגודה הבלנאולוגית הלאומית" (Országos Balneológiai Egyesület) ושימש כמזכיר הכללי של האגודה במשך שנים רבות. ב-27 באוגוסט 1898 קיבל את צלב האבירים של מסדר פרנץ יוזף. מגיל צעיר מילא תפקיד משמעותי בחיים הציבוריים היהודיים בבודפשט. הוא היה המנהל כל בתי החולים של הקהילה היהודית של פשט והיה חבר בגוף הייצוגי של הקהילה. שמואל לעף הובא למנוחות בבית הקברות היהודי ברחוב קוזמה בבודפשט. אשתו הייתה לאוני שוורץ. סודיות רפואית מנקודת המבט של ביטוח חיים (בודפשט, 1897) על הלשכות הרפואיות (בהונגרית ובגרמנית, בודפשט, 1900) לקסיקון יהודי הונגרי. עורך פטר אויווארי. 1929. עמ' 544. גישה מקוונת יוז'ף סיניאי: חייהם ויצירותיהם של סופרים הונגרים. בודפשט, 1891-1914. גישה מקוונת שמואל לעף, באתר "Find a Grave" (באנגלית) Gyászjelentése (1936. szeptember 22.) Esti Kurir, 14. évfolyam, 217. szám, 8. oldal "Halotti bejegyzése a Budapest VI. kerületi polgári halotti akv. 1481/1936. folyószáma alatt".
גורג'י יאיר

חכם גורג'י יאיר (1909, התרס"ט, בגדאד – 1999, ה' באלול תשנ"ט, ירושלים) היה פייטן, חזן ומחנך ישראלי. נולד בבגדאד בשנת תרס"ט בן בכור ליוסף ומסעודה יאיר. למד במדרש תלמוד תורה ובישיבת בית זילכה. כבר בבחרותו התמנה למחנך ב"מדרש תלמוד תורה" על שם מנשה צאלח. עם עלייתו ארצה חינך במעברת העולים הרטוב מטעם הפועל המזרחי ולאחר מכן שימש כמחנך בתלמוד תורה "בית אהרון" בשכונת בית ישראל בירושלים. חכם יאיר נחשב לאחד מגדולי החזנים של יהדות בבל במאה ה-20 בבגדד ובירושלים. את לימודו בחזנות למד בעיקר מחכם עזרא דנגור שהיה רבה הראשי של בגדאד. את הפיוטים למד מכמה מורים ובעיקר מחוג המקובלים של הרב יהודה פתיה וחכם יצחק דרזי. בבגדד שימש חזן בימי חול בבית הכנסת הגדול (צלאת לכבירי) ובשבתות בבית הכנסת צלאת דינה שבשכונת "באב אל שרגי". כשהגיע לירושלים נענה להזמנת ידידו שאול פתיה להיות חזן בבית הכנסת "מנחת יהודה" שבשכונת מחנה יהודה ובו שימש כשלושים שנה. למד תורה מגדולי חכמי בבל ובעיקר מהרב יהודה פתיה מהרב אפרים הכהן ומרבי ניסים כדורי. חכם יאיר היה עורך חופות מורשה בבגדד מטעם בית הדין המקומי ובירושלים קיבל סמיכה מחודשת אחר שעמד בבחינה אצל הרב צבי פסח פרנק. שכל את בנו החייל דוד יאיר שנהרג בעת שירותו הצבאי בסיני. כמה מנכדיו משמשים חזנים מפורסמים במסורת הספרדית-ירושלמית ומהם משה חבושה והרב דוד מנחם. מחניכיו: המקובל חכם שמואל דרזי, הרב דוד משתה (מרבני העיר חדרה), הרב בן ציון מוצפי, אחיינו הרב יהודה יאיר, החזן ר' יהודה עובדיה והמשוררים האחים בלפור והרצל חקק. נפטר בירושלים בה' באלול תשנ"ט ונטמן בחלקת הבבלים בהר המנוחות. מידע על גורג'י יאיר בקטלוג הספרייה הלאומית
ארגונומיה

אֶרְגּוֹנוֹמְיָה (מיוונית: ארגו = עבודה, נומוס = חוק; נקרא גם: הַנְדָּסַת אֱנוֹשׁ) היא מדע העוסק בחקר הממשק ויחסי הגומלין שבין בני אדם לסביבה, למוצרים הטכנולוגיים ולחלקים אחרים במערכת. המקצוע ההנדסי המיישם את ממצאי מדע הארגונומיה נקרא הנדסת גורמי אנוש. במקצוע זה מיישמים, במסגרת עיצוב מערכות טכנולוגיות, את התאוריה, העקרונות והמידע שנאסף בתחום. זאת, על מנת לשפר את נוחות המשתמש, לשמור על בריאותו ולהגביר את התפוקה מהמערכת אותה הוא מפעיל. באירופה המושגים "ארגונומיה" ו"הנדסת אנוש" חופפים, אולם בארצות הברית וישראל המונח "ארגונומיה" מציין לרוב ארגונומיה פיזיולוגית ואילו המונח "הנדסת אנוש" מציין לרוב ארגונומיה הכרתית.[דרוש מקור] יישומי הארגונומיה תורמים בעיצוב ופיתוח משימות, עבודות, מוצרים, סביבות ומערכות, כדי שיהיו תואמים ונגישים יותר לצורכי המשתמשים בהתאם ליכולותיהם, מגבלותיהם וצורכיהם. תחום גורמי אנוש הפך למדע בתקופת מלחמת העולם השנייה, כאשר הממשלה הבריטית חייבה בשנת 1940 להשתמש בטכניקות שיטתיות במהלך תכנון גודל שיירות אספקה, אופטימיזציה של טקטיקות צבאיות, בייחוד בצי, וזאת תוך שילוב גישות רב תחומיות בנושאי אימון מגויסים חסרי ניסיון קודם בהפעלת ציוד. תוך כדי פיתוח שיטות האימון החדשות על ידי מדענים שלא הגיעו מהתחום, התגלו ליקויים רבים בנושא ממשק אדם-מכונה, שלא עלו לדיון קודם בגלל מסורת הצי. הגישות החדשות שפותחו חילחלו לשאר זרועות הצבא ומשם הגיעו לשוק האזרחי.[דרוש מקור] התחום ההנדסי של הנדסת גורמי אנוש התחיל להתפתח בשנות השמונים, בפרסום ספרים ראשונים הכוללים הנחיות למהנדסים עבור שיפור התקשורת בין המכונה לבין המשתמשים והמפעילים אותה. ארגונומיה נחלקת לשלושה תחומים עיקריים: ארגונומיה פיזיולוגית – העוסקת במבנה גוף האדם, תפקודו ותגובתו לעומס פיזיולוגי ופסיכולוגי. נושאים נבחרים: אנתרופומטריה – ממדי גוף, החזקת חומרים, מבנה סביבות עבודה, דרישות עבודה, וסיכונים הנגרמים מחזרות, רעידות, כוחות ותנוחות של הגוף הגורמות ללחץ ובעיות בשרירים ובשלד. ארגונומיה הכרתית – מתייחסת לתהליכים מחשבתיים כגון תפיסה, תשומת לב, שליטה מוטורית, זיכרון, ארגון ואחזור והשפעתם על השילוב בין האדם לחלקים אחרים במערכת. נושאים נבחרים: עומס עבודה נפשי, קבלת החלטות, טעות אנוש, ממשק אדם מחשב ואימון. ארגונומיה ארגונית – מתעסקת בייעול מערכות סוציוטכנולוגיות כולל המבנה הארגוני, דפוסים ארגוניים ותהליכים שונים. נושאים נבחרים: עבודת משמרות, לוחות זמנים, סיפוק בעבודה, מוטיבציה, ניהול, עבודת צוות ואתיקה. אינטגרציית אדם-מערכת עומס קוגניטיבי הנדסת מערכות מקלדת מחשב משטח לעכבר פראנאב מיסטרי: האפשרויות המלהיבות בטכנולוגיית חוש-שישי – טכנולוגיה המאפשרת יצירת ממשקים חדשים ומגוונים בין האדם לעולם הדיגיטלי. הרצאה באנגלית מאתר TED עם כתוביות בעברית רותם מי־טל, ‏הנדסת אנוש וחוויית הפעלת משתמש מערכת בפיתוח מערכות אמל"ח צבאיות, מערכות 489-ינואר-2021, 2021 הנדסת אנוש, דף שער בספרייה הלאומית
גרמניה באירוויזיון 1959

גרמניה באירוויזיון 1959 השתתפה עם השיר "Heute Abend wollen wir tanzen geh'n", שבוצע על ידי התאומות קסלר. זוהי השתתפותה הרביעית של גרמניה בתחרות הזמר של האירוויזיון. רשות השידור הגרמנית בחרה באופן פנימי את התאומות קסלר לייצוג המדינה. כשבוע אחר כך חשפה את השיר הגרמני לאירוויזיון 1959, "Heute Abend wollen wir tanzen geh'n", שנכתב על ידי אסטריד וולטמן. בנוסף, היא בחרה את פרנק פורסל למנצח על השיר. ב-11 במרץ 1959 הופיעו התאומות קסלר על בימת האירוויזיון. הן שרו שישיות בסדר ההופעות, לפני שוודיה אחרי הולנד. עם סיום ספירת הקולות הגיעו התאומות למקום השמיני עם חמש נקודות. Eurovision Song Contest 1959 Results Page Eurovision 1959 Results: Voting & Points
אקסטרה תחבורה ציבורית

אקסטרה תחבורה ציבורית היא חברת תחבורה ציבורית ישראלית שהוקמה בשנת 2021. החברה מפעילה את שירות האוטובוסים בנתניה ובירושלים. החברה הוקמה בשנת 2021 על ידי אלון רבוע כחול ישראל, שבבעלות איש העסקים מוטי בן-משה, שמחזיקה ב-60% מהחברה, ופסגות איזי בס, וציר הסעות מחזיקות ביתרת האחזקה – 40%. באפריל 2021 זכתה חברת "אקסטרה תחבורה ציבורית" במכרז להפעלת התחבורה הציבורית העירונית בנתניה. באוקטובר 2021 זכתה החברה במכרז להפעלת התחבורה הציבורית בצפון ירושלים. ב-7 בינואר 2022 החלה החברה בהפעלת הקווים העירוניים בנתניה במקומה של "אגד תעבורה". ב-16 בספטמבר 2022 החלה החברה בהפעלת אשכול צפון ירושלים, כשהיא משיקה שני קווים ראשונים. מאז מועד זה, ביצעה החברה עוד מספר פעימות שבהן התווספו קווים וכיום היא מפעילה 15 קווים בצפון ירושלים. אקסטרה מפעילה את התחבורה הציבורית בנתניה בעזרת 212 אוטובוסים. איסוזו CitiPort 12 – מונע בעזרת דיזל, בעל תקן יורו 6. 27 אוטובוסים. שנת יצור 2018, שימשו בעבר את אגד תעבורה. גולדן דרגון PIVOT XML 6125CC – מונע בעזרת דיזל, בעל תקן יורו 6. 10 אוטובוסים. שנת יצור 2021. גולדן דרגון XML 6125CC.01 – מונע בעזרת CNG (גז טבעי דחוס). 39 אוטובוסים. שנת יצור 2021. טמסה LF12 – מונע בעזרת דיזל, בעל תקן יורו 6. 48 אוטובוסים. שנת יצור 2021. הייגר KLQ6125GEV3 הארגז – מונע בעזרת חשמל. 33 אוטובוסים. שנת יצור 2022. גולדן דרגון XML 6125DEV מרכבים – מונע בעזרת חשמל. 28 אוטובוסים. שנת יצור 2022. מרצדס MB519 מיניבוס - מונע בעזרת דיזל. 27 אוטובוסים. שנת יצור 2022. את אשכול צפון ירושלים מפעילה אקסטרה עם 205 אוטובוסים. הייגר KLQ6129GQ2 – מונע בעזרת דיזל. 30 אוטובוסים. שנת יצור 2022. הייגר KLQ6129GQ2 – מונע בעזרת CNG (גז טבעי דחוס). 60 אוטובוסים. שנת יצור 2022. גולדן דרגון XML 6125CC.01 – מונע בעזרת CNG (גז טבעי דחוס). 25 אוטובוסים. שנת יצור 2022. אוטוקר קנט C - אוטובוס 18 מ', מפרקי נמוך רצפה, 4 דלתות, המונע בעזרת דיזל - 90 אוטובוסים. שנת ייצור 2022-2023. מדיה וקבצים בנושא אקסטרה תחבורה ציבורית בוויקישיתוף אתר האינטרנט הרשמי של אקסטרה תחבורה ציבורית ערוץ היוטיוב הרשמי של אקסטרה תחבורה ציבורית אקסטרה תחבורה ציבורית, ברשת החברתית פייסבוק עומרי כהן, ‏אלון רבוע כחול זכתה במכרז להפעלת תחבורה ציבורית בנתניה, באתר גלובס, 9 באפריל 2021 יובל שדה, אגד מאבדת אחיזה בירושלים: אלון רבוע כחול תפעיל קווי שירות עירוני בצפון העיר, באתר כלכליסט, 20 באוקטובר 2021
פרס גלובוס הזהב לסדרת הקומדיה או הסדרה המוזיקלית הטובה ביותר

פרס גלובוס הזהב לסדרת הקומדיה או הסדרה המוזיקלית הטובה ביותר הוא אחד מהפרסים בטקס גלובוס הזהב, הניתן לסדרת קומדיה או מוזיקלית. גם מיני-סדרות וסדרות תיעודיות זכאיות לפרס. הפרס מוענק מאז שנת 1962.   הערה: הזוכה מסומן בתכלת פרס אמי לבידור בפריים טיים לסדרת הקומדיה הטובה ביותר מדיה וקבצים בנושא פרס גלובוס הזהב לסדרת הקומדיה או הסדרה המוזיקלית הטובה ביותר בוויקישיתוף אתר טקס גלובוס הזהב (באנגלית) פרס גלובוס הזהב במסד הנתונים IMDb (באנגלית)
Vent'anni

"Vent'anni" (בעברית: "עשרים שנים") הוא סינגל שהוקלט על ידי להקת הרוק האיטלקית מונסקין. את השיר הוציאו לאור ב-30 באוקטובר 2020 חברות התקליטים סוני מיוזיק אנטרטיינמנט ו-RCA רקורדס. הוא נכלל כרצועה השמינית באלבום האולפן השני של מונסקין, Teatro d'ira: Vol. 1.‏‏ "Vent'anni" קיבל מאיגוד תעשיית ההקלטות האיטלקי תואר פלטינה כפולה. הלהקה כתבה את השיר בזמן ששהו בלונדון באביב 2020, בעיצומה של מגפת הקורונה העולמית. את המילים כתב סולן הלהקה דמיאנו דוד. מילות השיר מאדירות את הייחודיות של כל אדם, ואת הדברים שניתן ללמוד מאנשים מבוגרים. הווידאו קליפ של השיר, בבימויו של ג'יוליו רוסאטי, פורסם בעמוד היוטיוב הרשמי של מונסקין ב-6 בנובמבר 2020. מידע על הסינגל "Vent'anni" באתר מיוזיק בריינז מידע על היצירה "Vent'anni" באתר Discogs מילות השיר "Vent'anni" באתר Genius סרטון השיר "Vent'anni" באתר יוטיוב Mattia Marzi (30 באוקטובר 2020). "Ecco cosa hanno fatto i Maneskin a Londra". Rockol (באיטלקית). נבדק ב-25 במרץ 2021. {{cite web}}: (עזרה) Sara Daniele (26 באוקטובר 2020). "Måneskin - VENT'ANNI (Radio Date: 30-10-2020)". EarOne (באיטלקית). נבדק ב-25 במרץ 2021. {{cite web}}: (עזרה) Cristian Pedrazzini (6 בנובמבר 2020). "Online il videoclip di "Vent'anni", il nuovo singolo dei Måneskin". SpettacoliNews (באיטלקית). נבדק ב-25 במרץ 2021. {{cite web}}: (עזרה) Paolo Madeddu (29 באוקטובר 2020). "I Måneskin hanno 'Vent'anni': "Lasciateci sbagliare"". Rolling Stone Italia (באיטלקית). נבדק ב-26 במאי 2021. {{cite web}}: (עזרה) "Guarda il video di "Vent'anni" dei Måneskin". Rolling Stone Italia (באיטלקית). 6 בנובמבר 2020. נבדק ב-26 במאי 2021. {{cite web}}: (עזרה) "Official IFPI Charts – Digital Singles Chart (International) – Week: 21/2021". IFPI Greece. אורכב מ-המקור ב-7 ביוני 2021. נבדק ב-7 ביוני 2021. {{cite web}}: (עזרה) "2021 22-os SAVAITĖS (gegužės 28 d. – birželio 3 d.) SINGLŲ TOP100" (בליטאית). AGATA. 4 ביוני 2021. ארכיון מ-4 ביוני 2021. נבדק ב-4 ביוני 2021. {{cite web}}: (עזרה)
יטרופה קורקס

יטרופה קורקס (שם מדעי: Jatropha curcas) היא מין של צמח היטרופה שמקורו באזור הנאוטרופי והפך לנפוץ ברחבי העולם באזורים טרופיים וסובטרופיים. העץ מגיע לגובה של 6 מטר ויותר, והוא עמיד גם ביובש קיצוני כך שביכולתו לצמוח גם במדבריות. זרעי המין מכילים 27–40% שמן (34.4% בממוצע) שניתן לעבד לייצור ביו דיזל איכותי שניתן לשימוש גם במנוע דיזל סטנדרטי. עלים - העלים בצבע ירוק עד ירוק בהיר ולהם שלוש עד חמש אונות. פרחים - פרחים זכריים ונקביים מיוצרים על אותה תפרחת, הפרחים הזכריים רבים יותר ביחס של בין 10 ל-20 פרחים זכריים לפרח נקבי. פירות - הפרי מתחיל לצמוח בחורף, ועונת הקטיף היא החל מאמצע הקיץ ועד סוף הסתיו. חלק מהעצים מניבים שניים או שלושה יבולים במהלך העונה, וחלקם מניבים פירות לאורך כל העונה. זרעים - כשהזרעים מבשילים, צבעם משתנה מירוק לצהוב. הזרעים מכילים כ-20% חומצות שומן רוויות ו-80% חומצות שומן בלתי רוויות וניתן להפיק מהם 25-40% ממשקלם. יטרופה קורקס, באתר ITIS (באנגלית) יטרופה קורקס, באתר NCBI (באנגלית) יטרופה קורקס, באתר האנציקלופדיה של החיים (באנגלית) יטרופה קורקס, באתר Tropicos (באנגלית) יטרופה קורקס, באתר GBIF (באנגלית) יטרופה קורקס, באתר The Plant List (באנגלית) יטרופה קורקס, באתר IPNI (באנגלית) יטרופה קורקס, באתר אנציקלופדיה בריטניקה (באנגלית) יטרופה קורקס באתר הרשימה האדומה של IUCN Janick, Jules; Robert E. Paull (2008). The Encyclopedia of Fruit & Nuts. CABI. pp. 371–372. ISBN 978-0-85199-638-7. Achten WMJ, Mathijs E, Verchot L, Singh VP, Aerts R, Muys B 2007. Jatropha biodiesel fueling sustainability?. Biofuels, Bioproducts and Biorefining 1(4), 283-291.[1] doi:10.1002/bbb.39The Jatropha Archives ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
שגריר רוסיה בבלארוס

שגריר רוסיה בבלארוס הוא הנציג הרשמי של הפדרציה הרוסית ברפובליקת בלארוס, כשהיחסים הבינלאומיים בין המדינות כוננו לראשונה ב-25 ביוני 1992. יחסי בלארוס–רוסיה מדיה וקבצים בנושא שגריר רוסיה בבלארוס בוויקישיתוף אתר האינטרנט של שגרירות רוסיה בבלארוס
Mammamia

Mammamia (בעברית: מאמאמיה) הוא סינגל שהוקלט על ידי להקת הרוק האיטלקית מונסקין. את השיר הוציאו לאור ב-8 באוקטובר 2021 חברות התקליטים סוני מיוזיק אנטרטיינמנט ו-RCA רקורדס. הווידאו קליפ של השיר, בבימויו של ריי נדאל, פורסם בעמוד היוטיוב הרשמי של מונסקין ב-19 באוקטובר 2021. מידע על הסינגל "Mammamia" באתר מיוזיק בריינז מידע על היצירה "Mammamia" באתר Discogs מילות השיר "Mammamia" באתר Genius סרטון השיר "Mammamia" באתר יוטיוב מידע על השיר "Mammamia" באתר ספוטיפיי Beatrice Capitanio (12 באוקטובר 2021). "Måneskin - MAMMAMIA (Radio Date: 08-10-2020)". EarOne (באיטלקית). נבדק ב-19 באוקטובר 2021. {{cite web}}: (עזרה) Fabrizio Basso (9 באוקטובר 2021). "Måneskin, Mammamia è un viaggio punk nella libertà: l'intervista e il testo". Sky TG24 (באיטלקית). נבדק ב-19 באוקטובר 2021. {{cite news}}: (עזרה) "Måneskin, guarda il video pulp di 'Mammamia'". Rolling Stone. 19 באוקטובר 2021. נבדק ב-20 באוקטובר 2021. {{cite web}}: (עזרה) "ARC 100 — datum: 1. Studenoga. 2021" (בקרואטית). HRT. נבדק ב-8 בנובמבר 2021. {{cite web}}: (עזרה) "Billboard Global 200 Chart (week of October 23, 2021)". Billboard. נבדק ב-20 באוקטובר 2021. {{cite web}}: (עזרה) "Official IFPI Charts Digital Singles Chart (International) Week: 41/2021". IFPI Greece. ארכיון מ-25 באוקטובר 2021. נבדק ב-25 באוקטובר 2021. {{cite web}}: (עזרה) "Billboard Japan Hot Overseas [2021/11/10 公開]". Billboard Japan (ביפנית). נבדק ב-10 בנובמבר 2021. {{cite web}}: (עזרה) "2021 41-os savaitės klausomiausi (TOP 100)" (בליטאית). AGATA. 15 באוקטובר 2021. נבדק ב-19 באוקטובר 2021. {{cite web}}: (עזרה) "NZ Hot Singles Chart". Recorded Music NZ. 20 באוקטובר 2021. נבדק ב-20 באוקטובר 2021. {{cite web}}: (עזרה) "ČNS IFPI". IFPI ČR. Note: Select SK SINGLES DIGITAL TOP 100 and insert 202141 into search. נבדק ב-20 באוקטובר 2021. {{cite web}}: (עזרה) "Hot Rock & Alternative Songs – The week of October 23, 2021". Billboard. נבדק ב-20 באוקטובר 2021. {{cite web}}: (עזרה)
וובטו אבטה

וובטו אבטה (באמהרית: ውበቱ አባተ; נולד -20 באוגוסט 1966 באתיופיה) הוא כדורגלן עבר אתיופי ומאמן נבחרת אתיופיה בהווה. אבטה שיחק בפולפ ובוורקט המקומיות. אבטה אימן במספר קבוצות בליגת העל האתיופית ובליגת העל הסודאנית. הוא זכה עם אתיופיאן קופי באליפות אתיופיה בעונת 2010/2011. ב-25 בספטמבר 2020 מונה אבטה למאמן נבחרת אתיופיה. אתיופיאן קופי אליפות אתיופיה (1): 2010/2011 פרופיל המאמן, באתר Transfermarkt Wubetu Abate named new Ethiopia coach to replace Mebratu באתר Goal, ‏ 30 בספטמבר 2020 (באנגלית) EFF Assigns Webetu Abate as the new Head coach for Ethiopian Men National Team באתר הרשמי של פדרציית הכדורגל האתיופית, 30 בספטמבר 2020 (באנגלית)
מספין טפסה

מספין טפסה (נולד ב-26 בנובמבר 2001 באתיופיה) הוא כדורגלן אתיופי המשחק בעמדת החלוץ בקבוצת אווסה סיטי מליגת העל האתיופית ובנבחרת אתיופיה. טפסה משחק החל משנת 2018 בקבוצה הבוגרת של אווסה סיטי מליגת העל האתיופית. ב-4 באוגוסט 2019 ערך טפסה את הופעת הבכורה שלו בנבחרת אתיופיה, בניצחון 4-3 על נבחרת ג'יבוטי במסגרת מוקדמות אליפות האומות האפריקאיות לשנת 2020. במשחק זה הבקיע את שער הבכורה שלו בנבחרת. הוא נכלל בסגל נבחרת אתיופיה לקראת טורניר גביע אפריקה לאומות 2021. מספין טפסה, באתר Transfermarkt מספין טפסה, באתר Soccerway מספין טפסה, באתר National Football Teams מספין טפסה, באתר FootballDatabase.eu
מוג'יב קאסם

מוג'יב קאסם (באמהרית: ሙጂብ ቃሲም; נולד ב-19 באוקטובר 1995 באתיופיה) הוא כדורגלן אתיופי המשחק בעמדת החלוץ בקבוצת קביליה מליגת העל האלג'יראית ובנבחרת אתיופיה. קאסם שיחק באווסה סיטי, באדאמה סיטי ובפאסיל קנמה מליגת העל האתיופית. ב-1 באוגוסט 2021 חתם בקביליה מליגת העל האלג'יראית. ב-7 ביוני 2015 ערך קאסם את הופעת הבכורה שלו בנבחרת אתיופיה, בהפסד 1-0 לנבחרת זמביה במשחק ידידות. הוא נכלל בסגל נבחרת אתיופיה לקראת טורניר גביע אפריקה לאומות 2021. מוג'יב קאסם, באתר Transfermarkt מוג'יב קאסם, באתר Soccerway מוג'יב קאסם, באתר National Football Teams מוג'יב קאסם, באתר FootballDatabase.eu